CELEX: 62020TN0583
Language: mt
Date: 2020-09-23 00:00:00
Title: Kawża T-583/20: Rikors ippreżentat fit-23 ta’ Settembru 2020 – Italia Wanbao-ACC vs Il-Kummissjoni

9.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/41
            
         
      Rikors ippreżentat fit-23 ta’ Settembru 2020 – Italia Wanbao-ACC vs Il-Kummissjoni
      (Kawża T-583/20)
      (2020/C 378/52)
      Lingwa tal-kawża: it-Taljan
      
         Partijiet
      
      
         Rikorrenti: Italia Wanbao-ACC Srl (Borgo Valbelluna, l-Italja) (rappreżentanti: P. Ferrari u F. Filì, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  
                     Prinċipalment:
                  
               
            
                  —
               
               
                  tannulla d-Deċiżjoni tal-Kummissjoni Ewropea tal-15 ta’ Mejju 2020, Każ M.8947, Nidec/Whirlpool (Embraco Business), C(2020) 3118 final, ippubblikata fl-14 ta’ Lulju 2020 (iktar ’il quddiem id-“Deċiżjoni 2”), kollha hemm hi.
               
            
                  —
               
               
                  
                     Sussidjarjament:
                  
               
            
                  —
               
               
                  tannulla d-Deċiżjoni 2 inkwantu din tipprevedi r-rinunzja (waiver) tal-projbizzjoni ta’ akkwist mill-ġdid fis-sens tal-punt 5 tal-Impenji fir-rigward tal-attiv, privattivi, drittijiet tal-proprjetà intelletwali u know-how, drittijiet teknoloġiċi, proġetti ta’ żvilupp, kuntratti u relazzjonijiet ma’ klijenti u fornituri, listi ta’ klijenti, data u informazzjoni oħra u persunal relatati mal-verżjoni VSD tas-Serje Delta.
               
            
                  —
               
               
                  
                     Fi kwalunkwe każ:
                  
               
            
                  —
               
               
                  tikkundanna lill-Kummissjoni għall-ispejjeż.
               
            
                  —
               
               
                  tadotta kull miżura oħra meqjusa opportuna.
               
            
         Motivi u argumenti prinċipali
      
      Dan ir-rikors huwa intiż kontra d-deċiżjoni tal-Kummissjoni, tal-15 ta’ Mejju 2020, li tirtira l-kundizzjoni ta’ “nuqqas ta’ akkwist mill-ġdid” fost dawk relatati mal-akkwist minn Nidec Corporation tal-kontroll tas-settur tal-kompressuri ta’ refriġerazzjoni li jappartjeni lil Whirlpool Corporation (Każ M.8947 – Nidec/Whirlpool (EMBRACO BUSINESS)), kundizzjoni prevista fid-deċiżjoni tat-12 ta’ April 2019, li kienet iddikjarat it-tranżazzjoni kompatibbli mas-suq intern, iżda li kienet issuġġettat din id-dikjarazzjoni għal ċerti kundizzjonijiet.
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel u t-tieni motiv ibbażati fuq applikazzjoni u interpretazzjoni żbaljata tar-regoli ġuridiċi kif ukoll fuq żnaturament tal-provi.
                  
                              —
                           
                           
                              Ir-rikorrenti ssostni f’dan ir-rigward li modifika ta’ impenji strutturali bħal dawk inkwistjoni tista’ tiġi awtorizzata mill-Kummissjoni biss f’sitwazzjonijiet eċċezzjonali, jiġifieri meta jkun hemm bidliet fis-sitwazzjoni tas-suq (i) ta’ natura sinjifikattiva, (ii) permanenti u (iii) mhux prevedibbli. Barra minn hekk, huwa neċessarju, (iv) li r-raġuni kompetittiva li tkun wasslet għall-adozzjoni tal-impenji tkun intemmet. Il-fatturi previsti fil-punti (i) sa (iv) huma kumulattivi. Issa, ebda waħda minn dawn ir-rekwiżiti ma hija preżenti f’dan il-każ.
                           
                        
                              —
                           
                           
                              Fir-rigward tal-fatturi tan-natura sinjifikattiva, punt (i), u tat-tmiem tar-raġunijiet kompetittivi relatati mal-Impenji, punt (iv), l-analiżi tal-provi mwettqa mill-Kummissjoni tidher, skont ir-rikorrenti, li hija kompletament żnaturata, u l-qari u l-evalwazzjoni ta’ tali provi jidhru li huma manifestament irraġonevoli.
                           
                        
            
                  2.
               
               
                  It-tielet u r-raba’ motiv ibbażati fuq investigazzjoni u motivazzjoni insuffiċjenti u fuq kontradizzjoni ma’ deċiżjonijiet preċedenti
                  
                              —
                           
                           
                              Ir-rikorrenti ssostni f’dan ir-rigward li l-analiżi tal-partijiet mis-suq inkluża fid-deċiżjoni tiffoka biss fuq data relatata ma’ volum, u tinjora kompletament dik relatata ma’ valur. Dan l-approċċ mhux biss iwassal għal analiżi parzjali, iżda jidher ukoll li huwa f’kontradizzjoni mad-deċiżjoni tal-Kummissjoni tat-12 ta’ April 2019, Każ M.8947, C(2019) 2734 final.
                           
                        
                              —
                           
                           
                              Huwa sostnut ukoll, dejjem fir-rigward tad-data li tirrigwarda l-partijiet mis-suq, li d-deċiżjoni tidher li hija bbażata biss fuq l-istimi pprovduti minn Nidec, jiġifieri operatur wieħed, li barra minn hekk jirriżulta wkoll li hija parti direttament interessata. Il-Kummissjoni kien imissha, mill-inqas, ġabret data anki mingħand operaturi oħra (permezz ta’ talbiet għal informazzjoni, imsejħa “market tests”).